ויל ויטון

ריצ'רד ויליאם "ויל" ויטון השלישי (באנגלית: Richard William "Wil" Wheaton III; נולד ב-29 ביולי 1972) הוא שחקן, סופר ומדבב אמריקאי אשר ידוע במיוחד במשחקו בסדרה "מסע בין כוכבים: הדור הבא" בתפקיד וסלי קראשר, בשל משחקו בסרט "אני והחבר'ה" בתפקיד גורדי לאצ'נס, ובשל משחקו בסרט הקולנוע "חיילי צעצוע" בתפקיד ג'ואי טרוטה. בהמשך כיכב בתפקיד אורח במספר פרקים בסדרת הטלוויזיה "המפץ הגדול" בה שיחק את עצמו. ויטון נולד בברבנק, קליפורניה לדבי אוקונר וויליאם ויטון הבן. יש לו אח ואחות. הופעתו הטלוויזיונית הראשונה הייתה בשנת 1981 בסרט הטלוויזיה "A Long Way Home", והופעתו הקולנועית הראשונה הייתה בתפקיד מרטין בריסבי בסרט האנימציה משנת 1982 "The Secret of NIMH". ויטון זכה לראשונה לפרסום רב כאשר שיחק בסרט "אני והחבר'ה" משנת 1986 בתפקיד גורדי לאצ'נס - עיבוד קולנועי לנובלה של סטיבן קינג בשם "הגופה". בשנת 1991, הוא גילם את דמותו של ג'ואי טרוטה בסרט חיילי צעצוע. בין השנים 1987 עד 1990 היה ויטון בין השחקנים הקבועים בסדרת הטלוויזיה "מסע בין כוכבים: הדור הבא" במהלך ארבע העונות הראשונות של הסדרה. בעונות שלאחר מכן (חמישית-שביעית) חזר להופעות אורח בפרקים שבהם שימש דמות מפתח. בעקבות הפרסום הרב לו זכה בסדרה, לאורך נעוריו השתתף ויטון כאורח קבוע בכנסי מעריצים רבים של "מסע בין כוכבים" וצבר פופולריות רבה ככוכב נוער בעיתוני הנוער האמריקאים. לאחר שעזב את "מסע בין כוכבים" עבר ויטון לטופיקה, קנזס, על מנת לעבוד בחברת התוכנה NewTek, שם הוא עבד במחלקת בקרת האיכות של תוכנת עריכת הווידאו בשם Video Toaster 4000. בהמשך הוא השתמש גם בפרסום הרב לו זכה כשחקן על מנת לפרסם את המוצר. בסוף שנות התשעים ויטון הופיע במספר סרטים עצמאיים, בהם הסרט עטור הפרסים "The Good Things", בו ויטון מגלם עובד מתוסכל בכביש אגרה בקנזס. בשנת 2002 זכה בפרס השחקן הטוב ביותר בפסטיבל הסרטים של מלבורן עבור התפקיד אותו גילם בסרט "Jane White is Sick and Twisted". בשנים האחרונות ויטון השתתף ב-23 בנובמבר 2007 כשחקן אורח בפרק של סדרת הטלוויזיה "מספ7ים" וב-22 באוקטובר 2008 בפרק של סדרת הטלוויזיה "מחשבות פליליות", ויטון גם משתתף בתפקיד עצמו כשחקן אורח חוזר בסדרה המפץ הגדול, שם הוא אויבו המושבע של הדמות שלדון קופר. במהלך העשור הראשון של המאה ה-21 זכה ויטון לפופולריות רבה בזכות הבלוג האישי אותו הוא מנהל ובזכות הספרים אותם הוא פרסם אשר התבססו על החומר בבלוג. בין השנים 2012-2017 יצר ויטון את סדרת הרשת "TableTop" יחד עם פלישיה דיי שעוסקת במשחקי קופסה. והיה בין יוזמי "International TableTop Day" . לאורך השנים השתתף ויטון גם בדיבוב של סדרות טלוויזיה, סרטי אנימציה ומשחקי וידאו שונים בהם "הטיטאנים", "Grand Theft Auto: San Andreas", "איש משפחה" "נארוטו שיפודן". ויטון קריין גם את הספר המוקלט שחקן מספר אחת. [דרוש מקור] בשנת 1999 נישא לאן פרינס. הוא מתגורר עם אשתו ושני בניו החורגים בפסדינה, קליפורניה. Crimson Skies: High Road to Revenge (2003) (דיבוב) EverQuest II (2004) (דיבוב) Grand Theft Auto: San Andreas (2004) (דיבוב) Tom Clancy's Ghost Recon 2 (2004) (דיבוב) Tom Clancy's Rainbow Six: Lockdown (2005) (דיבוב) Tom Clancy's Ghost Recon Advanced Warfighter (2005) (דיבוב) Tom Clancy's Ghost Recon Advanced Warfighter 2 (2006) (דיבוב) Grand Theft Auto: Liberty City Stories (2005) (דיבוב) Grand Theft Auto: Vice City Stories (2006) (דיבוב) Grand Theft Auto IV (2008) (דיבוב) Brütal Legend (2009) (דיבוב) Dancing Barefoot (ISBN 0-596-00674-8) (2003) Just a Geek (ISBN 0-596-00768-X) (2004) Stories of Strength (ISBN 1-4116-5503-6) (2005) The Happiest Days of Our Lives (ISBN 0-9741160-2-5) (2007) מדיה וקבצים בנושא ויל ויטון בוויקישיתוף אתר האינטרנט הרשמי של ויל ויטון (באנגלית) ויל ויטון, ברשת החברתית פייסבוק ויל ויטון, ברשת החברתית אקס (טוויטר) ויל ויטון, ברשת החברתית אינסטגרם ויל ויטון, סרטונים בערוץ היוטיוב ויל ויטון, ברשת החברתית Goodreads ויל ויטון, במסד הנתונים הקולנועיים IMDb (באנגלית) ויל ויטון, באתר AllMovie (באנגלית) ויל ויטון, באתר Rotten Tomatoes (באנגלית) ויל ויטון, במסד הנתונים הקולנועיים KinoPoisk (ברוסית) ויל ויטון, באתר ספוטיפיי ויל ויטון, באתר סאונדקלאוד (באנגלית) ויל ויטון, באתר Last.fm (באנגלית) ויל ויטון, באתר MusicBrainz (באנגלית) ויל ויטון, באתר Discogs (באנגלית) ויל ויטון, באתר Songkick (באנגלית) ויל ויטון, באתר בנדקמפ Wil's Typepad weblog - הבלוג האישי של ויל ויטון ויל ויטון, לזכרו של לאונרד נימוי, באתר סטארבייס972, 26 במרץ 2015